Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
...MAH ZAG DIB ME GALAM |URU×MIN| RU 
 PA NE@s GA EN EN E NE 
 BAR SUD |A.AN| 
 SAG IL₂ |SI.A| NINDA₂ KUL I I 
 MU IDIM NI₂ GAL LI |U.U.U| RI A 
 MAH KA GA NI |PA.GAN| DI NU ZU 
 KUR ME EL LA NI₂ MU NI IN IL₂ 
 BARA₂ GAL LA DUR₂ IM MI IN GAR 
 AN LUGAL AN RI E NE KID 
 ŠA₃ BA TUK |A.AN| 
 IGI ZI SUD DU EŠ₂ MU KALAM@g IGI IN BAR 
 NUN AN LI BI A₂ DIŠ DAR RA IGI ZI MU IGI IN BAR 
 NAM TI SUD DU EŠ₂ MU NA AN SUM 
 NUN AN LI BI A₂ DIŠ DAR RA NAM TI SUD DU EŠ₂ MU NA AN SUM 
 AN NA KA GA NI KA KI BI EŠ₂ GAR RA 
 AN NA ME SAG LA BA AB SUM MU 
 AN A NUN NA AN |LAGAB.LAGAB| BA BI 
 KI NAM TAR RI DA GU₂ MU NA SI SI |U.U.U| 
 ŠA₃ BA TUK |A.AN| 
 ME GAL GAL LA PA MU NI IN |UD.DU| 
 AN AN NA MU NA |DU&DU| GI |U.U.U| 
 BAR SUD MIN |HI×BAD| MA 
 GIŠ |HI×AŠ₂| BI SI MU NI IB DI DI 
 AN KI A MU NA GAM E |U.U.U|...
 ME MAH A ME SAG KI A BA 
 NAM LUGAL GAR KAL KAL LA |A.AN| 
 AN LI BI A₂ DIŠ DAR TUR AN EN KID LAL RA 
 AN GAL E SAG E |U.U.U| MU NI IN |PA.HUB₂.DU| 
 SA BU DA |A.AN| 
 AN GAL |A.AN| AN PA |UD.DU| GAL |A.AN| 
 AN |URU×MIN| RU LUGAL AN LI BI A₂ DIŠ DAR RA |IGI.DUB| TI LA NI NA NAM MAH DI 
 GIŠ GI₄ IG BI IM GIŠ GI₄ IG SA BU DA BI IM 
 AN E ŠA₃ GU₂ BI GI₄ A NA LUGAL MU NI IN |IGI.RU| 
 ŠA₃ BAL BAL NAM LUGAL LA RA KA ZI MU NA AN |UMUM×KASKAL| 
 AN LI BI A₂ DIŠ DAR A₂ SUM MA MU ME EN GU₂ AN EŠ₂ GAN ZI 
 UD KA DI SAG BI ZI ZI DIM₂ SU ZI GAN ME DA RI 
 GU₂ |NE.RU| IG KUR NU ŠE GA ZU |URU×MIN| LU ZU GAN IM |U.TUG₂| 
 GAR SI DI KI EN GI KI URI MU NI GAR SU KALAM@g MA MU HI 
 AN LI BI A₂ DIŠ DAR TUR AN EN KID LAL UD DIM₂ |MAŠ.GU₂.GAR₃| GAN NI |UD.DU| 
 URU A₂ DAM MAŠ GAN₂ KI GAR RA KA UR HU MU RA AB SUM 
 KALAM@g SAG MI GA |LAGAB×(GUD&GUD)| DIM₂ LU A UŠ ZI HU MU RA AB SI KI 
 AN LI BI A₂ DIŠ DAR KUR KI SUD DU EŠ₂ LUGAL BI GAN ME EN 
 GIŠ GU ZA MAH NAM NUN NA GAN |U.GUD| |GI%GI| SA NAM LUGAL LA 
 AN EN KID LI ZI NE |U.U.U| MA RA AN SUM DU@g BI HU MU RA AB SUM 
 AN |EN.ZU| DUN₃@g@g SAG ZA MI NI IN GA NA MUŠ₃ NAM BA AN DU MU 
 AN EN KI KID ME NAM NUN NA KA ŠE IR KA AN HU MU RA NI IN KA 
 AN MUŠ₃ TUG₂ NAM NUN NA KA ZA E DA HU MU...NE DU 
 AN UDUG ŠA₆ GA AN KAL E₂ KUR RA GAN ME DA |DU&DU| |DU&DU| GI |U.U.U| 
 |PAD.AN.MUŠ₃| GIŠ GEŠTIN GA IL₂ LA ZU ŠU GAN IM DA IG IG 
 TUR GAR DIM₂ MA...GAR HU MU RA AB HI HI 
...
 AN NI₂ IL₂ ŠA₃ GI |IGI.RU| DA TUR...GAR...
 GIŠ GI₄ IG BI IM 
 AN E KA GA NI NAM HI...
 AN GAL E KA GA NI NAM HI...
 AN LI BI A₂ DIŠ DAR TUR AN EN KID LAL RA ŠU...
 URU EN BI IM 
 A DA AB...

Provide the transliteration.

<SURFACE>
...mah zag dib me galam u₁₈-ru
pa-bil₂-ga en-en-e-ne
bar-sud-am₃
saŋ il₂ dirig ninda₂ numun i-i
mu idim ni₂ gal-le-eš ri-a
mah dug₄-ga-ni sag₂ di nu-zu
kur me sikil-la ni₂ mu-ni-in-guru₃
barag gal-la dur₂ im-mi-in-ŋar
an lugal diŋir-re-e-ne-ke₄
šag₄-ba-tuku-am₃
igi zid su₃-ra₂-še₃ mu-un-ši-in-bar
nun {d}li-pi₂-it-eš₄-tar₂-ra igi zid mu-ši-in-bar
nam-til₃ su₃-ra₂-še₃ mu-na-an-šum₂
nun {d}li-pi₂-it-eš₄-tar₂-ra nam-til₃ su₃-ra₂-še₃ mu-na-an-šum₂
an-na dug₄-ga-ni inim ki-bi-še₃ ŋar-ra
diŋir na-me saŋ la-ba-ab-šum₂-mu
{d}a-nun-na diŋir kilib₃-ba-bi
ki nam tar-re-da gu₂ mu-na-si-si-eš
šag₄-ba-tuku-am₃
me gal-gal-la pa mu-ni-in-e₃
diŋir an-na mu-na-sug₂-ge-eš
bar-sud 2(diš)-kam-ma
ŋiš-hur-bi si mu-ni-ib-sa₂-sa₂
diŋir ki-a mu-na-gam-e-eš...
me mah-a me saŋ-ki-a-ba
nam-lugal niŋ₂ kal-kal-la-am₃
{d}li-pi₂-it-eš₄-tar₂ dumu {d}en-lil₂-la₂-ra
an gal-e saŋ-e-eš mu-ni-in-rig₇
sa-gid₂-da-am₃
an gal-am₃ diŋir pa e₃ gal-am₃
an u₁₈-ru lugal {d}li-pi₂-it-eš₄-tar₂-ra ŋiškim-til₃-la-ni na-nam mah-di
ŋiš-gi₄-ŋal₂-bi-im ŋiš-gi₄-ŋal₂ sa-gid₂-da-bi-im
an-e šag₄ gu₂-bi gi₄-a-na lugal mu-ni-in-pad₃
šag₄-bal-bal nam-lugal-la-ra gu₃ zid mu-na-an-de₂
{d}li-pi₂-it-eš₄-tar₂ a₂ šum₂-ma-ŋu₁₀-me-en gu₂ an-še₃ he₂-zig₃
ud gu₃ di saŋ-bi zi-zi-gin₇ su zig₃ he₂-me-da-ri
gu₂-erim₂-ŋal₂ kur nu-še-ga-zu u₁₈-lu-zu he₂-em-dul
niŋ₂-si-sa₂ ki-en-gi ki-uri mu-ni-ŋar su kalam-ma mu-dug₃
{d}li-pi₂-it-eš₄-tar₂ dumu {d}en-lil₂-la₂ ud-gin₇ dalla he₂-ni-e₃
iri a₂-dam maš-gana₂ ki ŋar-ra gu₃ teš₂ hu-mu-ra-ab-sig₁₀
uŋ₃ saŋ gig₂-ga u₈-gin₇ lu-a us₂ zid hu-mu-ra-ab-sig₉-ge₅
{d}li-pi₂-it-eš₄-tar₂ kur ki su₃-ra₂-še₃ lugal-bi he₂-me-en
{ŋiš}gu-za mah nam-nun-na he₂-du₇ gi₁₆-sa nam-lugal-la
{d}en-lil₂-le zid-de₃-eš ma-ra-an-šum₂ suhuš-bi hu-mu-ra-ab-sig₁₀
{d}suen aga saŋ-za mi-ni-in-ga-na muš₃ nam-ba-an-tum₂-mu
{d}en-ki-ke₄ me nam-nun-na-ka še-er-ka-an hu-mu-ra-ni-in-dug₄
{d}inana tug₂ nam-nun-na-ka za-e-da hu-mu...de₃-gub
{d}udug sag₉-ga {d}lamma e₂-kur-ra he₂-me-da-sug₂-sug₂-ge-eš
nidba {ŋiš}ŋeštin ga il₂-la-zu šu he₂-em-da-ŋal₂-ŋal₂
dumu niŋ₂-dim₂-ma...niŋ₂ hu-mu-ra-ab-dug₃-dug₃
...
diŋir ni₂ guru₃ šag₄-ge pad₃-da dumu...niŋ₂...
ŋiš-gi₄-ŋal₂-bi-im
an-e dug₄-ga-ni nam dug₃...
an gal-e dug₄-ga-ni nam dug₃...
{d}li-pi₂-it-eš₄-tar₂ dumu {d}en-lil₂-la₂-ra šu...
u₁₉-ru₁₂-bi-im
a-da-ab...